http___www.unios.hr_o-sveucilistu_portret__1.xml
1.1 2.1 3.1 4.1 5.1 6.1 7.1 8.1 9.1 10.1 11.1 12.1 13.1
El CED has called for recognition of excellence in human resources HR Excellence in Research in accordance with the Human Resources Strategy for Researchers (HRS4R). On November 12, 2015 the CED has sent to the European Comission the Action Plan (2016-2019) in order to implement human resources policies in line with the European Charter for Researchers and the Code of Conduct for the recruitment of researchers from the Centre for Demographic Studies (CED). ACTIONS TO OBTAIN THE HR AWARD (PDF) The European Comission has adopted the European Charter for Researchers and the Code of Conduct for the Recruitment of Researchers. The Human Resources Strategy for Researchers (HRS4R) supporting institutions to implement policies and practices that are included in the Charter and Code. On February 26, 2016 the EURAXES Rights team inform us that CED’s comprehensive analysis and action plan meet all the requirements for the use of the ‘HR Excellence in research’ award. Documents del Pla d’Acció Research Tools Gender Tools - DIAGNÒSTIC PLA D’IGUALTAT DEL CED - PLA D’IGUALTAT DEL CED - PROTOCOL CONTRA L’ASSETJAMENT - ÚS NO SEXISTA DEL LLENGUATGE
1.1 1.2 1.3 2.1 2.2 2.3 3.1 3.2 3.3 4.1 5.1 6.1 6.2 6.3 7.1 7.2 7.3 7.4 7.5 8.1 8.2 8.3 8.4 8.5 9.1 9.2 9.3
Sveučilište u Osijeku osnovano je 31. svibnja 1975. godine, nakon što je Hrvatski sabor 26. ožujka 1975. prethodno donio Odluku o davanju suglasnosti za osnivanje Sveučilišta. Početkom sedamdesetih godina prošlog stoljeća razvijeno i razgranato visoko školstvo u Osijeku nametnulo je potrebu neophodnog koordiniranja rada visokoškolskih ustanova i stvaranja povoljnijih uvjeta za znanstvenu i nastavnu djelatnost kroz osnivanje javnog sveučilišta. Recentna sveučilišna povijest nastavak je više od tri stoljeća duge tradicije visokoškolskog obrazovanja u gradu Osijeku, jer je 1707. godine osnovan Studium Philosophicum Essekini, a 1724. i Studium Theologicum Essekini koji 22. siječnja 1735. godine bivaju uzdignuti na stupanj generalnih visokoškolskih učilišta prvog razreda – Studium Generalae Theologicum Prime Classis, odnosno zavodsku visoku školu najvišega fakultetskog stupnja s pripravnim odjelom za filozofiju. Sveučilište koje danas čini 11 fakulteta, Umjetnička akademija i pet sveučilišnih odjela od 1990. godine u svome nazivu nosi ime Josipa Jurja Strossmayera, velikog Osječanina, biskupa, prosvjetitelja, iznimnog dobrotvora, humanista, osnivača današnje Hrvatske akademije znanosti i umjetnosti, političara, vizionara i zasigurno jedne od najutjecajnijih osoba naših prostora na prijelazu 19. u 20. stoljeće. Nažalost, u više od četiri desetljeća recentne povijesti, Sveučilište u Osijeku pretrpjelo je znatna razaranja tijekom Domovinskog rata, poginula su 24 osječka studenta i 5 sveučilišnih nastavnika, a fakulteti i sveučilišne ustanove pretrpjeli velike materijalne štete. U razdoblju od 1995. godine Sveučilište je uz obnovu doživjelo niz značajnih promjena, posebice u ustroju, novim studijskim programima, značajnim kapitalnim ulaganjima te povećanju broja studenata, nastavnika, suradnika i prateće administracije. Sveučilište provodi funkcionalnu integraciju koja se temelji na jedinstvenom i usklađenom djelovanju svih znanstveno-umjetničkih sastavnica te infrastrukturnih ustanova. Uvažavajući činjenicu da se hrvatsko visoko obrazovanje temelji na europskoj humanističkoj i demokratskoj tradiciji, nastojanja osječkog Sveučilišta usmjerena su na uključivanje u moderne europske sustave visokog obrazovanja i znanosti s očuvanjem vlastite posebnosti i identiteta. Kao suvremeno europsko sveučilište ono naglašava potrebu harmonizacije započetih procesa Bolonjske reforme studijskog sustava, studentske i nastavničke mobilnosti, liberalizacije i permanentnog razvoja visokoškolskog prostora u Republici Hrvatskoj, kao i sve veće dostupnosti međunarodnih istraživačkih programa i projekata te razvoja novih tehnologija u Europskom istraživačkom prostoru. Sveučilište se posebno ponosi činjenicom da djeluje u gradu u kojem su rođeni, živjeli ili djelovali dobitnici Nobelove nagrade Lavoslav Ružička i Vladimir Prelog, umjetnici Julije Knifer i Oskar Neumann (Oskar Nemon), dobitnik filmskih nagrada Oscar Branko Lustig, brojni sportaši europskog i međunarodnog ugleda, kao i 54 člana Hrvatske akademije znanosti i umjetnosti od njezina osnutka do danas. Sveučilište Josipa Jurja Strossmayera u Osijeku do danas je dodijelilo 17 počasnih doktorata i 18 počasnih zvanja professor emeritus. U–multirank je projekt Europske komisije koji se bavi višekriterijalnom analizom visokoškolskih ustanova u Europi i svijetu. Kriteriji koji se ocjenjuju su: znanstveni ugled institucije, kvaliteta podučavanja i učenja, međunarodna orijentiranost, uspjeh u prenošenju znanja (npr. suradnja s kompanijama i start-up tvrtkama) te angažiranost u regiji. U-multirank tim svake godine određuje koja će se područja evaluirati u sljedećem krugu rangiranja. Europska povelja za istraživače (European Charter for Researchers) i Kodeks o zapošljavanju istraživača (Code of Conduct for the Recruitment of Researchers) su dokumenti Europske komisije čiji je cilj osigurati ista prava za istraživače, bez obzira na to u kojoj su europskoj državi uposleni. Europska povelja definira prava i obveze istraživača i organizacija u kojim oni rade, a Kodeks o zapošljavanju istraživača upućuje na jednakost postupka zapošljavanja prema svim istraživačima u Europi i povećanje transparentnosti procesa novačenja i zapošljavanja. U svibnju 2010. Sveučilište u Osijeku je potpisalo Deklaraciju o pristupanju Europskoj povelji za istraživače i Kodeksu o zapošljavanju istraživača, čime se obvezalo poštivati načela Povelje i Kodeksa te uskladiti svoje pravne akte s načelima Povelje i Kodeksa. U srpnju 2015. godine Europska komisija je Sveučilištu u Osijeku produžila logo izvrsnosti kao potvrdu kontinuiranog rada i napretka u znanstveno-istraživačkom radu. Ljestvica Webometrics obuhvaća oko 25000 institucija visokog obrazovanja širom svijeta. Izrađuje je The Cybermetrics Lab (Spanish National Research Council, CSIC). Njezina posebnost očitava se u tome što njezin rang pokazuje utjecaj nekog sveučilišta na webu. Stavljajući naglasak na web resurse nekog sveučilišta, ova rang ljestvica odgovara izazovima današnjeg vremena u informacijskom, rekli bismo i internetskom dobu te promovira otvoreni pristup svim obrazovnim i znanstvenim informacijama. Na taj način ova ljestvica prati trendove u transformaciji obrazovanja uz potporu informacijsko-komunikacijske tehnologije. Sustav upravljanja kvalitetom na Sveučilištu Josipa Jurja Strossmayera u Osijeku temelji se na Standardima i smjernicama za osiguranje kvalitete u europskom prostoru visokog obrazovanja (ESG) i certificiran je sukladno zahtjevima norme HRN ENISO 9001 za upravljanje nastavnim, znanstveno – istraživačkim i poslovnim procesom 2012. godine. Sustav je definiran izradom Priručnika kvalitete, postupcima sustava upravljanja kvalitetom, politikom i ciljevima kvalitete kao i drugim dokumentima i zapisima o kvaliteti. Sustav svake godine podliježe unutarnjim prosudbama na razini Rektorata Sveučilišta i sastavnica Sveučilišta kao i nadzornim auditima treće strane radi ocjene funkcioniranja sustava upravljanja kvalitetom te ocjene stupnja zadovoljavanja zahtjeva norme HRN EN ISO 9001.